**ПРОТОКОЛ № 13**

Днес, 27.10.2019 г., в община Чупрене се състоя заседание на Общинска избирателна комисия Чупрене /ОИК-Чупрене/, назначена с Решение № 728 от 26.08.2019г. на ЦИК.

На заседанието присъстват:

| **Длъжност в комисията** | **Име, презиме, фамилия** |
| --- | --- |
| ПРЕДСЕДАТЕЛ: | Камелия Руменова Бакалеева-Станиславова |
| ЗАМ.-ПРЕДСЕДАТЕЛ: | Николай Кирилов Миленков |
| ЗАМ.-ПРЕДСЕДАТЕЛ: | Вера Цветанова Николова |
| СЕКРЕТАР: | Ирена Иларионова Дочева |
| ЧЛЕНОВЕ: | Венетка Павлова Големшинска |
|  | Любослава Венелинова Йорданова |
|  | Величка Димитрова Богдановска |
|  | Даниела Данчова Милошевска |
|  | Мирослав Серьожев Милков |
|  | Маргарита Тодорова Тошева-Николова |
|  | Мила Тодорова Дойчинова |
|  | Вера Лъчезарова Тюлева |
|  | Мирослав Венциславов Савов |

Отсъстващи: Няма

Налице е законоустановеният кворум съгласно разпоредбите на чл. 85, ал.3 от Изборния кодекс /ИК/ и комисията може да заседава и да взема решения.

Заседанието бе открито в 09:30 ч. и се председателства от Камелия Бакалеева-Станиславова-Председател на ОИК – Чупрене.

Бакалеева-Станиславова: Откривам заседание на ОИК-Чупрене. Разполагате с проект на дневен ред. Обявявам, че заседанието ще протече при следния дневен ред:

1. **Произнасяне по жалба на МК БСП ЗА БЪЛГАРИЯ („Партия на ЗЕЛЕНИТЕ”, „НФСБ”).**

Бакалеева-Станиславова:Имате ли допълнения към дневния ред? – Няма. Който е съгласен с този проект на Дневен ред, моля да гласува.

Гласували „ЗА“ - 13, „ПРОТИВ“ – Няма

Бакалеева-Станиславова запозна членовете на комисията със съдържанието на жалбата

По т. 1 от дневния ред:

Постъпила е жалба от МК БСП ЗА БЪЛГАРИЯ (Партия на ЗЕЛЕНИТЕ, НФСБ), в която е изложено, че Емилия Георгиева Еленкова, член на СИК № 053700001 живее във фактическо съжителство с кандидат за кмет на община Чупрене - Иван Весков Велков. Иска се извършване на проверка за установяване несъвместимост по чл. 96, във вр. с чл. 66, ал. 1, т. 1 от ИК и особождаване на Емилия Георгиева Еленкова като член на СИК.

Възникнаха спорове относно обстоятелството „фактическо съжителство” и как може да бъде установено и доказано. Ирена Дочева предложи за установяване на обстоятелството „Фактически съжителство” да бъде позвънено на Емилия Георгиева Еленкова. Част от състава на ОИК –Чупрене бяха против, като изразиха становище, че няма дефиниция за „фактическо съжителство” и няма установен ред за установяване на това обстоятелство и събирането на доказателства.

ОИК – Чупрене извърши служебна проверка до Служба ГРАО – Община Чупрене относно постоянен и настоящ адрес на Емилия Георгиева Еленкова и Иван Весков Велков. От изготвената справка на Служба ГРАО – Община Чупрене се установи, че лицата нямат един и същ постоянен и настоящ адрес.

ОИК – Чупрене счита, че жалбата следва да бъде отхвърлена като недопустима, подадена след срока за обжалване на Решение № 36/28.09.2019г. на ОИК-Чупрене за назначаване на секционна комисия 053700001, неоснователна, недоказана, липсват доказателства за това, че Емилия Георгиева Еленкова се намира във фактическо съжителство с кандидат за кмет на община, видно от направена справка в Служба ГРАО – община Чупрене.

Гласували „ЗА“ - 12, „ПРОТИВ“ – 1 – Ирена Дочева.

На основание чл. 87, ал. 1, т. 22 от Изборния, ОИК Чупрене

РЕШИ:

ОТХВЪРЛЯ жалба на МК БСП ЗА БЪЛГАРИЯ (Партия на ЗЕЛЕНИТЕ, НФСБ) като недопустима, неоснователна и недоказана.

|  |
| --- |
|  |

Решението да се обяви на таблото на ОИК-Чупрене и да се публикува в интернет страницата на комисията.

Решението подлежи на оспорване в тридневен срок от обявяването му по реда на чл. 88 от ИК.

Заседанието приключи в 10:30 ч.

Председател:………………. Секретар:……………..

/Камелия Бакалеева-Станиславова/ /Ирена Дочева/